text: Un chat botté: FABRICA'T UN AUDI AMB UN CORDILL
  FABRICA'T UN AUDI AMB UN CORDILL
  Així de fàcil, segons l' anunci de la tele del nou model d'Audi, només necessites uns cercles de cordill i temps lliure per anar practicant figures, per dissenyar-te el nou cotxe del futur.
  Un anunci que m'encanta, i això que en general , allò que més m'interessa d'un cotxe és el color.
  la foto és de Tana Hoban
  i pertany al llibre Ombres et reflets, editat per Kaléidoscope l'any 1991.
  Aquest senyor [confesso que fins avui creia que era una senyora] va néixer a Philadelphia l'any 1917 i va morir al 2006.
  I al llarg de la seva vida es va dedicar a fer unes fotografies estupendes que li van servir per editar uns llibres per a primers lectors IMPRESSIONANTS. Evidentment en el nostre país no es troben perquè la fotografia artística sembla ser que demana un nivell intel·lectual massa elevat per als nostres infants.
  A França però, podreu trobar alguns dels seus llibres, sempre tipus imatgiaris, llibres joc, llibres de contraris o primers conceptes.
  A la Biblioteca hem explicat diverses vegades el llibre Regarde bien, de Kaléidoscope 1999, a dins l'activitat del Laboratori dels contes, amb infants de dos i tres anys i us garanteixo que al·lucien.
  i si no mireu, aquest llibre de Regarde bien va presentant tres imatges d'una mateixa cosa:
  la primera és un full negre amb un forat al mig on es pot veure la imatge del darrera: què sera?
  Si gireu el full descobrireu un primer pla del dibuix que s'amagava darrera: ho heu endevinat?
  i ara, per acabar, l'objecte en qüestió, és a dir el conill, dins el seu hàbitat:
  a banda de conills, trobareu tractors, la Tour Eiffel, un llac, etc.
  si teniu l'oportunitat, no deixeu de jugar amb les fotos d'en Tana.
  La Berta Bocado em confessa que després de llegir aquest llibre, del què té ganes és de tocar l'interior d'una orella de conill. Gustós, no?